Piramida Prioritatilor – Cum iti recastigi controlul in viata Mi s-a intamplat de prea multe ori in viata… ca la sfarsitul unei zilei sa fiu dezamagit de rezultatele pe care le obtinusem Aveam acel sentiment bine cunoscut… ca puteam sa fac mai mult Daca tu nu ai avut astfel de zile niciodata… Atunci ori nu prea te intereseaza rezultatele tale… ori ai ceva tulburari amnezice Dar daca ai avut… si vrei ca acele momente sa devina mult mai rare… In masura in care se intampla o singura data… poti trai cu asta… dar daca se repeta o data, de doua ori… de n ori… sentimentul acesta are potentialul de a eroda stima de sine si increderea ca poti face acele lucruri care sunt importante pentru tine si pentru viata ta De prea multe ori mi s-a intamplat in trecut sa fiu spectactor in filmul vietii mele In multe zile aveam senzatia ca ziua “mi se intampla”… adica era ca si cum m-as fi urcat intr-un tren care mergea pe sine intre 2 gari si eu nu ma puteam da jos daca nu imi convenea directia sau viteza Ma lua dintr-o statie la inceputul zilei si ma ducea pana in cea de a doua statie… timp in care eu ma percepeam ca fiind total lipsit de putere Ceea ce vreau sa iti prezint in continuare are darul sa iti dea posibilitatea sa tragi semnalul de alarma si sa te dai jos din tren daca nu iti convine, sau sa schimbi macazul si directia … sau sa te urci in trenul cel mai potrivit pentru tine! Pentru ca nu e sentiment mai dureros decat sa simti cum iti dai puterea altora… si la fel… nu exista un sentiment mai integrator decat sa simti cum iti iei TOATA puterea inapoi si cum sinele tau se re-intregeste Ok, bun… si cum iti iei puterea inapoi si cum stii care sunt cele mai importante lucruri pentru tine si viata ta?… Merci de intrebare! Tot ce ai nevoie ca sa iti cresti nivelul de atentie cu care traversezi ziua este sa aloci 10 minute seara inainte de culcare, sa revizuiesti si sa plantezi seminte care vor da rod a doua zi Modelul Piramidei Prioritatilor este structurat pe 4 nivele si are urmatoarele caracteristici: Nivelul 1: Lifetime value (valoare pentru toata viata): Sanatate si vitalitate – odihna, sport, relaxare, nutritive, respiratie, stretching Relatii armonioase si timp petrecut cu cei mai importanti oameni din viata ta Activitati de crestere si dezvoltare in directia realizarii misiunii tale in viata Sau combinatii de cele 3 de mai sus: vezi un film bun cu copii, discuti despre planurile de viitor cu partenerul, iei cina la un restaurant vegetarian cu o prietena, etc Nivelul 2: High value per hour (valoare mare pe ora) Activitati care au o valoare adaugata mare pe unitatea de timp pot fi impartite in 2 categorii: Timpi alocati pentru pregatire: citit, planificat, gandit strategic, networking, creere de sisteme, prospectare Timpi alocati pentru performanta: vanzare, negocieri, coaching, scris cu scop de vanzare Nivelul 3: Low value per hour (valoare mica pe ora) Activitati cu o valoare redusa pe unitatea de timp, in principal legate de mentenanta: Taskuri administrative, raspuns la mailuri neimportante, mutat hartii, rapoarte, plata facturi Niveul 4: Zero/Negativ (valoare zero sau negativa pe unitatea de timp) Activitati care nu numai ca nu aduc valoare dar pot reduce nivelul energetic prin caracteristica lor contra-productiva: ingrijorare, barfa, navigat pe internet fara scop, mancat nesanatos, talk show-uri si emisiuni care stimuleaza conflictul si nemultumirea, blocaje in trafic Pentru majoritatea oamenilor, aceasta este si proportia intre nivele… Poate fi (sau nu) si in cazul tau o realitate curenta… In oricare dintre situatii esti, e important sa iti dai seama ca poti schimba aceste proportii… in masura in care acest lucru e suficient de important pentru tine Trecerea de la o viata in care predomina nivele inferioare la una in care predomina nivele superioare cere disciplina, ambitie si semnificatie Nu e usoara trecerea, insa odata ce ti-ai schimbat perspectiva, nu mai este cale de intoarcere, pentru ca realizezi cat de plina de seva este viata! Modelul catre care ti-ar fi benefic sa migrezi este acesta: Aceasta dispunere iti asigura un nivel inalt de semnificatie si iti da confortul ca iti traiesti viata cu scop In plus exact asa arata piramida pentru performerii de top Practic locul unde te simti cel mai implinit este la intersectia primelor 2 nivele cu zona ta de expertiza – atat profesionala cat si personala Adica, zona in care generezi rezultate de calitate cu efort redus pentru ca ai atins un nivel de excelenta care te ajuta sa faci asta natural De exemplu, pentru mine, intersectia se realizeaza atunci cand sunt in cea mai buna forma fizica, mentala, emotionala si spirituala si apoi fac coaching Pentru un pictor poate fi sa se puna in cea mai buna stare creativa si apoi sa picteze o capodopera Pentru un lider poate fi timpul in care se clarifica in legatura cu viziunea si se incarca cu cea mai buna stare inainte de a transmite viziunea si inspira oamenii care ii respira fiecare cuvant Pentru un vanzator poate fi timpul in care isi creeaza cea mai potrivita atitudine compusa din pasiune si contributie, ca apoi sa ofere cea mai buna solutie pentru persoana din fata lui … si tot asa mai departe… Asa ca da, ai control asupra modului in care iti planifici ziua si asupra modului in care dai atentie acelor aspecte care genereaza cea mai mare valoare atat raportat la o ora cat si la toata viata In consecinta, asuma-ti responsabilitatea sa fii in 100% din timp designerul propriei tale vieti si sa alegi daca vei sta in nivelul 1 al prioritatilor sau in nivelul 4! Wake up & LIVE! 20 de actiuni prin care iti ridici energia in maxim 20 de minute Ai si zile in care n-ai energie? … Cu totii avem! Sunt putine lucruri in viata mai neplacute decat a nu avea energie… Pentru ca daca nu ai energie, poti sa fii as in Time Management, ca treaba tot ramane nefacuta In ziua de azi, a devenit mult mai important Managementul Energiei decat Managementul Timpului Si tocmai de aceea gestiunea propriei energii este cea mai valoroasa resursa pe care o poti folosi zi de zi Unii dintre noi au gasit (din intamplare sau prin cautare asidua) moduri prin care isi pot ridica energia intr-un timp foarte scurt Am avut si eu la viata mea foarte multe momente in care aveam nevoie de mai multa energie De aceea, am tot acumulat in ultimii 15 ani o tolba de moduri testate si re-testate prin care sa imi cresc energia foarte repede Te poti gandi la lista care urmeaza, ca la un fel de resursa de urgenta atunci cand simti ca ramai fara energie Ia aceste idei pe care le-am validat pe mine si pe clientii cu care am lucrat, citeste-le, aplica-le si pastreaza-le aproape pe cele care dau cele mai bune rezultate pentru tine: 1 Respira profund de cel putin 10 ori in timp ce tii spatele drept 2 Danseaza cu ochii inchisi astfel incat sa te conectezi cu interiorul tau (atentie la mobila ) 3 Asculta si fredoneaza melodia ta favorita 4 Fa o plimbare de 20 de minute si uita-te la acoperisurile caselor (si nu la varfurile pantofilor) Dupa cum spune si Milton Erickson, privirea orientata in sus, impiedica accesarea amintirilor neplacute 5 Joaca-te cu copilul/copii tai si detaseaza-te de orice nor aparut pe cerul tau 6 Vizioneaza un clip inspirational care sa iti schimbe perceptia despre ce este posibil pentru tine (sugestii youtube: Nick Vujicic, Susan Boyle, Dalton Sherman, etc) 7 Uita-te la un slideshow cu pozele din ultimele concedii 8 Practica EFT (Emotional Freedom Technique) metoda inventata de Gary Craig (recomand clipurile lui Brad Yates de pe youtube) 9 Suna-ti un prieten care are de obicei o energie buna si care te-a sprijinit si in trecut 10 Savureaza o cafea (latte, espresso, frappe) sau o cana din ceaiul tau preferat 11 Citeste cateva pasaje din carti inspirationale (Razboinicul Luminii, Cel mai vestit vanzator din lume, Supa de pui pentru suflet) 12 Joaca-te cu animalul tau de companie (caine, pisica, papagal, etc) 13 Ia-ti timp si practica Ho’oponopono – Terapia iertarii – cu tine si cu cei cu care interactionezi zilnic (recomand clipurile produse de Mabel Katz) 14 Uita-te la clipuri haioase (Bernard, Hoops & Yoyo, etc) 15 Rememoreaza Top 10 victorii din copilarie si pana acum (de la cele de care numai tu stii si pana la succesele de scara planetara ) 16 Fa un “power nap” – un somn de 20 de minute – de obicei e suficient sa iti schimbe starea si perceptia pana in momentul in care te trezesti 17 Evalueaza pe o scara de la 1 la 10 (max) nivelul tau de energie Apoi, pune-ti intrebarea: “Ce pot face sa imi cresc starea cu 1 punct?” Asculta-ti intuitia si fa acel lucru Repeta intrebarea si asculta-ti intuitia pana ajungi la nivelul dorit 18 Scrie o lista de minim 50 de lucruri pentru care esti recunoscator azi, in acest moment (de la sanatate, familie, prieteni, job, pana la lucruri aparent nesemnificative pe care le luam de bune: apa calda, paine pe masa, benzina din rezervor, electricitate, etc) 19 Mananca un fruct zemos care iti place in mod deosebit 20 3x3x3 (scrie pe hartie 3 amintiri frumoase, 3 oameni pe care ii apreciezi, 3 lucruri bune care se vor intampla in viitor) Toate cele de mai sus, functioneaza DOAR daca le pui in practica! Mult spor si energie buna! Wake up & LIVE! 